Data was extracted from:https://www.infomed.co.il/drugs/ivig/

המומחים של
Info
med
מסבירים:
התרופה מכילה
אימונוגלובולינים
(Immunoglobulin או בקיצור IG) הניתנים דרך הוריד (IV), ולכן נקראת גם IVIG. זוהי תמיסה המכילה נוגדנים אנושיים אשר מספקים לגוף חיסון תוך מספר ימים. האימונוגלובולינים נאספים מדמם של תורמים לאחר שעברו בדיקות למניעה של העברת וירוס
הפטיטיס
ווירוס האיידס.
האימונוגלובולינים משמשים לטיפול במצבים מסוימים בהם הגוף אינו מייצר מספיק נוגדנים (
א-גאמא-גלובולינמיה
או
היפו-גאמא-גלובולינמיה
). הם עוזרים למנוע ולהפחית את חומרתם של זיהומים אצל חולים אשר מערכת החיסון שלהם פגומה או חסרה ואשר נמצאים בסיכון גבוה לפתח זיהומים, כגון: זיהום מוירוס הציטומגאלו (CMV), וירוס האיידס מולד בקרב ילדים או הפחתת הסיכון לזיהומים או לדחיית השתל במושתלי מוח עצם. קיים שימוש ב CLL-Chronic Lymphatic Leukemia עם היפו-גאמא-גלובולינמיה משנית ודלקות חוזרות. במנגנון מסוים שאינו ברור, טיפול זה במינון גבוה, הוכח כיעיל גם במחלות חיסון עצמי וראומטיות מסוימות, כגון: Idiopathic Thrombocytopenia Purpura או בקיצור ITP - במצב זה הגוף מייצר נוגדנים כנגד טסיות הדם, והזרקה של נוגדנים מונעת זאת ולמעשה תורמת לעליה בספירת טסיות הדם. האימונוגלובולינים משמשים לטיפול בעוד מגוון רחב של מחלות כגון:
טרשת נפוצה
,
מחלת גיליאן-בארה
,
מחלת קאוואסקי
(מחלת לב נדירה בילדים), דרמאטומיוציטיס (מחלה הפוגעת בעור ובשרירים וגורמת להיחלשותם).
חלק מהתכשירים מכילים נוגדן ספציפי, למשל הפטיטיס B או הפטיטיס A, הנועד למניעת הפטיטיס לאחר חשיפה לוירוס, אצל אוכלוסיות שבסיכון גבוה להידבקות, או לאחר השתלת כבד.  אחרים מכילים אימונוגלובולין מסוג אנטי די שנועד למניעת תגובה חיסונית אצל נשים בהריון שהן RhD(-).
מכיוון שקיים סיכון לפגיעה כלייתית (אומנם נדיר) יש לנהוג בזהירות יתרה בחולים עם סיכון מוגבר להתפתחות אי-ספיקה כלייתית אקוטית.
יש למדוד ולהעריך את רמות הנוגדנים בהתאם לשכיחות הזיהום. יש להתאים את המנה הניתנת, כדי להשיג הגנה אופטימלית אל מול הזיהום. עליה במינון תידרש במצב זיהום מתמשך, בעוד הפחתה במינון תידרש כאשר אין זיהום.
צילום: shutterstock | felipe caparros
מידע על התרופה
אופן נטילת התרופה
זריקות דרך הוריד. תרופה מוגבלת לשימוש בבתי חולים או אשפוז יום
.
תמיסה להזרקה תת עורית או תוך שרירית.
תדירות וזמן נטילה
בהתאם לסוג המחלה שלשמה ניתנה התרופה.
טווח המינון
בהתאם לסוג המחלה שלשמה ניתנה התרופה, ובהתאם למשקל הגוף. מומלץ להתחיל בקצב אינפוזיה איטי ולעלות בהדרגה על מנת להימנע מתופעות לוואי ותופעות אלרגיה.
תחילת ההשפעה
תוך מספר ימים.
משך ההשפעה
תוך מספר ימים.
מנה שנשכחה
לא סביר כיוון שניתנת תחת השגחה רפואית.
הפסקת התרופה
לפי החלטת הרופא. הפסקת טיפול במקרה של תגובה אלרגית ופגיעה כלייתית.
מינון עודף
לא נמצאו סימנים מיוחדים כתוצאה ממינון עודף, אך קיים סיכון מוגבר לפגיעה כלייתית.
אחסון
יש לעקוב אחר הוראות היצרן, שכן הוראות האחסון שונות בין התכשירים.
נמצא כמרכיב בתרופות הבאות
רופילק | RHOPHYLAC
קם-רהו די | KAM-RHO (D)
קמראב | KAMRAB
הפאגם B | HEPAGAM B
הפטקט CP | HEPATECT CP
זוטקטרה | ZUTECTRA
בריראב | BERIRAB
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
לא צפויה השפעה. יש לבחון את השפעת התרופה טרם הנהיגה ולהימנע מנהיגה במקרה תופעות לוואי הפוגמות ביכולת זו.
הריון
יש להתייעץ עם הרופא. תישקל תועלת מול סיכון
.
בחלק התכשירים קיימים נתונים מוגבלים בנוגע להשפעות של שימוש ארוך-טווח- נדרשת התייעצות רפואית.
הנקה
אימונוגלובולינים מופרשים בחלב אם. לא צפויה השפעה שלילית על התינוק היונק. יש להתייעץ עם הרופא. בחלק התכשירים קיימים נתונים מוגבלים בנוגע להשפעות של שימוש ארוך-טווח.
תינוקות וילדים
באופן מותאם למשקל ולאבחנה.
קשישים
יש להתחשב ברמת התפקוד הכלייתי.
דווח לרופא במקרה של
הפרעות בקרישת הדם
סוכרת
מחלת לב
מחלת כליה
מחסור באימונוגלובולינים מסוג IgA
נוגדנים לאימונוגלובולינים מסוג IgA
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות קלות שלרוב עוברות כיממה לאחר העירוי: כאב גב, צמרמורת, סחרחורת, חום, הסמקה, כאב ראש, הזעה, התכווצויות ברגליים, כאבי שרירים, בחילות והקאות, עייפות וגירוי באזור ההזרקה. תופעות פחות נפוצות שמחייבות דיווח לרופא: כאב בחזה, קושי בנשימה, קושי בהשתנה וירידה בכמות השתן, פריחה וגירוד וכאב וקשיחות בצוואר. ייתכנו תופעות אלרגיה והלם אניפלקטי- נדיר. נמצא שיש סיכון לפגיעה כלייתית, אפילו עד גרימת אי ספיקת כליות. יש לשים לב לסימנים הבאים: הפחתה בכמות השתן וקושי בהשתנה, בצקות, עליית משקל פתאומית וקושי בנשימה. תופעת לוואי נדירה: גירוי קרום המוח לא מזוהם AMS- Aseptic Meningitis Syndrome עם שינוי בנוזל חוט השדרה (בעיקר בחולים עם ITP ), תופעה זו מופיעה תוך מספר שעות עד יומיים והיא אופיינית יותר למתן התרופה במינונים גבוהים. עם הפסקת הטיפול צפויה הפוגה תוך מספר ימים.
תופעות הלוואי מופיעות לעתים קרובות יותר כאשר העירוי ניתן לראשונה, או לאחר הפסקה ממושכת, או אצל מטופלים בעלי מצב דלקתי כרוני או שאינו מטופל. או שהעירוי ניתן בקצב מהיר
.
שכיחות הופעת תופעות הלוואי משתנה בהתאם לאופן מתן התרופה.
פרטי תגובה עם תרופות אחרות
חיסונים חיים: אימונוגלובולינים עלולים להשפיע על אפקט החיסון ולהיפך. יש לחכות 2-3 שבועות מקבלת החיסון לפני מתן של אימונוגלובולינים ויש לחכות 5-11 חודשים ממתן של אימונוגלובולינים לפני קבלת חיסון.
תרופות בעלות סיכון לרעילות כליתית: במתן משולב עם אימונוגלובולינים הסיכון לנזק כלייתי עולה.
יש להימנע מצימוד לנטילת תרופות משתנות מסוג משתני לולאה.
השפעת שימוש ממושך
הטיפול מלווה בבדיקות דם ותיפקודי כליות.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא